

PROJEKTS uz 05.09.2023.

vēlamais datums izskatīšanai: Attīstības komitejā 13.09.2023.

domē: 28.09.2023.

sagatavotājs: Iveta Grīviņa - Dilāne

ziņotājs: Iveta Grīviņa - Dilāne

LĒMUMS

Ādažos, Ādažu novadā

2023.gada 28.septembrī **Nr.**«DOKREGNUMURS»

**Par lokālplānojuma teritorijai starp Gaujas ielu, Lauku ielu, Druvas ielu un Vējupi nodošanu publiskajai apspriešanai**

Izpildot Ādažu novada domes 29.01.2019. lēmumu Nr. 18 “Par lokālplānojuma projekta izstrādes uzsākšanu teritorijai starp Gaujas ielu, Lauku ielu, Druvas ielu un Vējupi”, pašvaldības dome izskatīja 2.redakciju lokālplānojuma teritorijai starp Gaujas ielu, Lauku ielu, Druvas ielu un Vējupi un tā pielikumus, kā arī tā gatavību publiskajai apspriešanai un institūciju atzinumu saņemšanai.

Lokālplānojuma 2.redakcija nosaka ielu sarkanās līnijas, transporta infrastruktūras risinājumus un ielu kategorijas, perspektīvo transporta un gājēju plūsmu shēmu, piekļūšanas iespējas katrai zemes vienībai un Vējupei teritorijā starp Gaujas ielu, Lauku ielu, Druvas ielu un Vējupi, Ādažos, lai nekustamajā īpašumā ar kadastra Nr. 80440080253 mainītu teritorijas funkcionālo zonējumu un izstrādātu papildu apbūves noteikumus, paredzot pasākumus kokaugu un meža vides saglabāšanai.

Lokālplānojuma projekta 2.redakcijas dokumentāciju veido:

1. 1.daļa. Paskaidrojuma raksts.
2. 2.daļa. Teritorijas izmantošanas un apbūves noteikumi.
3. 3. daļa. Grafiskā daļa (ietver kartes pdf. un dwg. formātos “Teritorijas funkcionālais zonējums”, “Esošās un plānotās sarkanās līnijas”, “Ielu šķērsprofili”).
4. 4. daļa. Pārskats.
5. 5.daļa. Pielikumi (1.pielikums “Transporta infrastruktūras scenāriji” un 2.pielikums “Sarkano līniju izmaiņas lokālplānojuma teritorijā”).

Saskaņā ar Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 80. un 82. punktu lokālplānojuma izstrādes vadītājs sagatavo ziņojumu par lokālplānojuma izstrādi, kuru kopā ar attiecīgā plānošanas dokumenta redakciju iesniedz izskatīšanai pašvaldības domē, kas pieņem lēmumu par lokālplānojuma redakcijas nodošanu publiskajai apspriešanai un atzinumu saņemšanai, publiskās apspriešanas termiņu nosakot ne īsāku par četrām nedēļām.

Lokālplānojums atbilst Ādažu novada ilgstspējīgas attīstības stratēģijai 2013.–2037. gadam un Darba uzdevumam lokālplānojuma projekta izstrādāšanai.

Pamatojoties uz Teritorijas attīstības plānošanas likuma 12. panta pirmo daļu un 24. pantu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 82. punktu, kā arī Attīstības komitejas 13.09.2023. atzinumu, Ādažu novada pašvaldības dome

**NOLEMJ:**

1. Nodot publiskajai apspriešanai un institūciju atzinumu saņemšanai lokālplānojuma 2.redakciju teritorijai starp Gaujas ielu, Lauku ielu, Druvas ielu un Vējupi, Ādaži, Ādažu novads, nosakot publiskās apspriešanas termiņu 6 (sešas) nedēļas.
2. Lokālplānojuma izstrādes vadītājai Ivetai GRĪVIŅAI-DILĀNEI:
	1. organizēt lokālplānojuma publisko apspriešanu;
	2. ievietot šo lēmumu un paziņojumu par lokālplānojuma publisko apspriešanu un publiskās apspriešanas sanāksmi Teritorijas attīstības plānošanas informācijas sistēmā (turpmāk – TAPIS);
	3. paziņot darba uzdevumā minētajām institūcijām par sagatavoto lokālplānojuma redakciju un nepieciešamību sniegt par to atzinumu;
	4. izstrādāt publiskās apspriešanas pasākumu plānu, ietverot sabiedrības informēšanu un drukātu informatīvo materiālu izvietošanu pašvaldības ēkā, Gaujas iela 33A, Ādaži, Ādažu novads;
	5. iesniegt lokālplānojuma redakciju Valsts akciju sabiedrībai "Ceļu satiksmes drošības direkcija" (CSDD) ceļu drošības audita veikšanai pirmajā (iespējamības) stadijā.
3. Noteikt, ka lokālplānojuma publiskās apspriešanas termiņš sākas ne agrāk kā piecas darbdienas pēc paziņojuma publicēšanas TAPIS.
4. Izdevumus 2.5. apakšpunkta izpildei apmaksāt no Centrālās pārvaldes Attīstības un projektu nodaļas 2023. gada budžeta tāmes līdzekļiem.
5. Centrālās pārvaldes Sabiedrisko attiecību nodaļai piecu darbdienu laikā pēc šī lēmuma spēkā stāšanās publicēt lēmumu un informāciju par lokālplānojuma publisko apspriešanu un publiskās apspriešanas sanāksmi pašvaldības oficiālajā tīmekļvietnē [www.adazi.lv](http://www.adazi.lv), un informatīvajā izdevumā “Ādažu Vēstis”, kā arī nodrošināt informācijas pieejamību citos pašvaldības plašsaziņas kanālos.
6. Pašvaldības izpilddirektoram kontrolēt lēmuma izpildi.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ APN, TPN, SAN, IDR

I.Grīviņa- Dilāne, 28328782